Rundiang:Masia
Masia atau Mesir?[suntiang | suntiang sumber]
Nan batua Masia atau Mesir? manuruik awak labiah ancak jo Mesir. Mesir di urang Minang surang indak lo asiang tadanga gai do, dek ado juo makanan minang nan namonyo manggunokan namo Mesir co Martabak Mesir (namo lain dari Martabak Kubang). Baa sanak? Ardzun (maota) 10 April 2013 22.25 (WIT)
- Kato "Mesir" paliang indak disabuik lapan kali di Kamus bahasa Indonesia-Minangkabau (Jakarta: Pusat Pembinaan dan Pengembangan Bahasa, Departemen Pendidikan dan Kebudayaan, 1994), Nurlela Adnan, Ermitati, dan Rosnida M. Nur. Kato "Mesir" cumo disabuik tujuah kali dalam kamus tu, dan dalam kalimek bahaso Indonesia pulo. Ambo labiah suko mamakai "Masia". Baa sanak nan lain? SpartacksCompatriot (maota) 10 April 2013 22.48 (WIT)
Bah, iko lah manjadi masalah dari alun adonyo bahaso standar dalam bahaso minang. mungkin di lain daerah manyabuik jo Masia tapi di daerah lain manyabuiknyo Mesir. Mungkin uda bisa jalehan bantuak baku untuak kato-kato serapan khususnyo untuak panggunoan namo tampek atau sumber dari buku nan lain? Ardzun (maota) 10 April 2013 23.00 (WIT)
- Taruih tarang ambo maliek kamuih tu juo kutiko ka mambuek judua artikel "Masia". Kok manuruik Mak Google[1], ado pulo buku2 babahaso Minang nan manggunoan ijoan nan samo, a.l.:
- Kaba si Umbuik Mudo, Ilyas Payakumbuh - 1985
- Kaba Tjindua Mato dan Bundo Kanduang, Sy. St Rajo Endah - 1965
- Hang Tuah, Sy. St Rajo Endah - 198?
- Hikajat si Umbuik Mudo dengan Puti Galang Banjak, Ilyas Payakumbuh - 1961
- jo lain-lainnyo. Dek karanonyo ambo labiah suko jo ijoan "Masia", sabauk lai ado rujuakan tapicayo, sarato labiah cocok jo lidah awak. Ensiklopedia aruihlah ditulih sacaro barujuakan. Manuruik ambo kok kato atau istilah nan lah barujuakan tu indak populer, indak baa do. Salam, Naval Scene (maota) 11 April 2013 15.11 (WIT)
- Tantang standar baku panulisan jo serapan, Sanak Ardzun indak salah, Baso Minang ko samemang punyo banyak dialek. Di Wikipedia ko alun ado lai padomannyo, tapi ambo sadang mambuek draft-nyo di siko, badasa pado gabuangan dari padoman sarupo di Wikipedia Inggirih jo padoman panulihan kato serapan bahaso Japang di Wikipedia Indonesia. Kok lah salasai turuik satolah mapaelokinyo. Salam, Naval Scene (maota) 11 April 2013 15.19 (WIT)
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn